Un arouez a zo bet kavet evit Slow Food, arouez al  lugudiñ, ar velc'hwedenn grogennek. N'eus ket kaoz amañ eus bezañ didalvez pe lezirek met kentoc'h eus bevañ gwelloc'h dre vont goustadikoc'h. Mont a ra Slow Food, ar boued gorrek, a-enep da sevenadur ar fast food, ar boued buan, kenwerzhel ha "saoz-amerikan". Klasket e vez adkavout ar blijadur da zebriñ boued blazus ar vro, boued an hengoun savet en un doare naturel, hep louzoù chimik, ha se asambles gant an dud all en-dro dimp. Klask a reer ivez adkavout liested ar gouennoù plant ha loened.